OpenLLM-France/wikimedia huggingface dataset:
# A Buerda

A Buerda (en aragonès, en castellà Labuerda i oficialment Labuerda/A Buerda) és un municipi aragonès de la província d'Osca (a 118 quilòmetres de la capital), situat a la vall del Cinca, a 569 metres d'altitud, i enquadrat a la comarca del Sobrarb.

## Entitats de població

* San Vicente. Poble situat a 780 metres d'altitud. La seua població era de 23 habitants l'any 1991.
* Fontanal. El llogaret actualment està despoblat.

## Arquitectura

* L'església d'A Buerda és romànica i la seua torre renaixentista. Al temple hi ha una imatge de la Verge, del segle xvi.
* A San Vicente l'església també és romànica. Conserva una estàtua romànica de pedra, taules gòtiques al retaule major i talles d'estil Barroc del segle xviii. El temple és d'una nau, i segueix l'esquema de Santa Maria d'Aïnsa. Per donar-li planta de creu llatina, es van afegir al segle xvi capelles laterals.

## Imatges del municipi

* Barri de San Juan
* Església de San Vicente
* Retaule

## Vegeu també

* Visori de Labuerda

## Referències

* ↑ LEY 5/2003, de 26 de febrero, de creación de la comarca de Sobrarbe
* 1 2 3 «Gran Enciclopèdia Aragonesa, A Buerda». Arxivat de l'original el 2015-11-22. [Consulta: 18 desembre 2015].
* ↑ «Gran Enciclopèdia Aragonesa, San Vicente». Arxivat de l'original el 2015-11-22. [Consulta: 18 desembre 2015].
* ↑ «Gran Enciclopèdia Aragonesa, Fontanal». Arxivat de l'original el 2015-11-22. [Consulta: 18 desembre 2015].
* ↑ Romànic Aragonés, San Vicente Mártir

## Bibliografia

* Gran Enciclopèdia Aragonesa, Labuerda Arxivat 2015-11-22 a Wayback Machine.
# Kenmare (Dakota del Nord)

Kenmare és una població dels Estats Units a l'estat de Dakota del Nord. Segons el cens del 2000 tenia 1.081 habitants.

## Demografia

Segons el cens del 2000, Kenmare tenia 1.081 habitants, 468 habitatges, i 278 famílies. La densitat de població era de 336,6 hab./km².
Dels 468 habitatges en un 23,3% hi vivien nens de menys de 18 anys, en un 50,6% hi vivien parelles casades, en un 6% dones solteres, i en un 40,4% no eren unitats familiars. En el 38,9% dels habitatges hi vivien persones soles el 22,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,85.
Per edats la població es repartia de la següent manera: un 19,9% tenia menys de 18 anys, un 5,2% entre 18 i 24, un 22,2% entre 25 i 44, un 22% de 45 a 60 i un 30,7% 65 anys o més.
L'edat mediana era de 47 anys. Per cada 100 dones de 18 o més anys hi havia 85 homes.
La renda mediana per habitatge era de 30.057 $ i la renda mediana per família de 40.125 $. Els homes tenien una renda mediana de 27.031 $ mentre que les dones 17.826 $. La renda per capita de la població era de 15.428 $. Entorn del 10% de les famílies i el 10,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kenmare». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Kenmare». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Labeo kawrus

Labeo kawrus és una espècie de peix cipriniforme de la família dels ciprínids.

## Morfologia

Els mascles poden assolir els 60 cm de longitud total.

## Distribució geogràfica

Es troba a l'Índia.

## Referències

* 1 2 FishBase (anglès)
* ↑ Menon, A.G.K., 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Escola Municipal de Mallorquí de Manacor

Escola Municipal de Mallorquí de Manacor és un centre educatiu de Manacor (Mallorca) de gestió municipal, fundat i dirigit per Gabriel Barceló i Bover, que ensenya català i cultura de les Illes Balears i emet certificats de coneixement de llengua catalana, que han estat homologats per la Junta Avaluadora de Català (JAC) fins al 1991. El 1988 va rebre un dels Premis 31 de desembre atorgats per l'OCB.
Els Cossiers de Manacor, recuperats per Aina Sansó, Coloma Gelabert i Maria Galmés l'any 1981, actualment estan custodiats per aquesta institució, que és la responsable de la seva coordinació, assajos i rutes.

## Enllaços externs

* Escola Municipal de Mallorquí Arxivat 2008-12-19 a Wayback Machine.
* «Escola Municipal de Mallorquí de Manacor». Gran Enciclopèdia Catalana. Barcelona: Grup Enciclopèdia Catalana.
* http://www.diariodemallorca.es/part-forana/2013/12/01/40-anos-amor-lengua-propia/893962.html
# Albondón

Albondón és un municipi andalús situat en la part nororiental de la Costa Granadina (província de Granada), en el sud-est d'Espanya. Limita amb els municipis de Cástaras, Lobras, Murtas, Albuñol, Sorvilán i Torvizcón. L'ajuntament està format pels nuclis de Albondón o massos de: Los Cózares, Los Gálvez, La Loma del Aire, Los Morenos, Los Santiagos, Los Vargas, Los Antequeras i La Venta del Tarugo.

## Demografia

Evolució demogràfica :
| 1930 | 1940 | 1950 | 1960 | 1970 | 1981 | 1991 | 2001 | 2005 | 2006 |
| 2879 | 2895 | 2788 | 2595 | 2064 | 1745 | 1358 | 1027 | 929 | 914 |
# Jessikka Aro

Jessikka Aro (Finlàndia, 19 de desembre de 1980) és una periodista finlandesa. Al setembre del 2014, la investigadora que treballa per al servei de notícies públic Yle va començar a estudiar i analitzar l'activitat dels trols pro-russos a Internet. Esdevingué aleshores al cap de poc temps víctima d'assetjament per part d'una xarxa favorable al govern de Putin, com també li va passar a la investigadora Saara Jantunen, i alhora de difamació per part d'Ilja Janitskin i Johan Bäckman, que van ser condemnats tots dos el 2018.
Les seves recerques tingueren més ressò quan va publicar el 2019 el seu llibre, Putinin trollit ("Els trols de Putin"), que es va traduir posteriorment a diverses llengües entre les quals el polonès i el romanès.
Arran de les seves recerques es va anunciar al gener del 2019 que rebria l'International Women of Courage Award, guardó que li va ser retirat però poc temps abans de la cerimònia al mes de març a conseqüència de les seves crtiques a Internet sobre l'aleshores president dels Estats Units Donald Trump.
Ha de publicar un altre estudi sobre aquesta temàtica, en llengua anglesa, al juny del 2022: Putin's Trolls: On the Frontlines of Russia's Information War Against the World.

## Obres

* Putinin trollit (2019)
* Putin's Trolls: On the Frontlines of Russia's Information War Against the World

## Referències

* ↑ «Effort to Expose Russia's 'Troll Army' Draws Vicious Retaliation» (en anglès). The New York Times.
* ↑ «Three Internet Trolls Convicted of Systematic Defamation Against Journalist in Finland» (en anglès). The New York Times.
* ↑ «U.S. Cancels Journalist’s Award Over Her Criticism of Trump – Foreign Policy», 07-03-2019. Arxivat de l'original el 2019-03-07. [Consulta: 21 juny 2019].
# A Busy Day

A Busy Day és una pel·lícula de cinema estatunidenca estrenada el 7 de maig del 1914 amb la direcció i actuació de Charles Chaplin.

## Argument

Chaplin representa el personatge d'una dona de caràcter fort que troba el seu marit cortejant una dona. En la seva fúria la dona irromp en una set de filmació fent caure el director de la pel·lícula, roig per Mack Sennett i a un policia representat per Billy Gilbert fins que finalment l'espòs empeny la seva dona d'un moll fent-la caure a l'aigua.

## Repartiment

* Charles Chaplin (Esposa)
* Mack Swain (Espòs)
* Phyllis Allen (L'altra dona)

## Crítica

Es va filmar en amb prou feines dues hores i Chaplin va manllevar un vestit d'Alice Davenport per travestir-se. Conté les bufonadas de costum: dona li pega a home, home li pega a dona, dona trepitja l'home al darrere, etc. Un dels títols alternatius de la pel·lícula The Militant Suffragette indica que potser estava satiritzant les dones que en aquell moment volien tenir drets civils.
# IEC 60664

IEC 60664 és una normativa internacional (creada per l'IEC) que especifica l'aïllament elèctric per equips de sistemes o xarxes alimentats a baixa tensió (tensió que arriba de subministrament domèstic). És una norma molt emprada perque regula el perill/protecció de contacte elèctric a través del cos humà. Aplica a equips usats fins a 2.000 metres sobre el nivell del mar i amb tensió nominal fins a 1.500Vdc, amb freqüències de xarxa fins a 30 KHz. La darrera versió de la norma es pot esbrinar aquí.

## Parts de la norma

IEC 60664 especifica els requeriments de distàncies de seguretat i aïllament elèctric. Inclou mètodes de verificació i assaig. Parts :
* IEC 60664-1 : principis, requeriments i assajos.
* IEC 60664-2 : explicació i exemples dimensionals i assaig de dielèctric.
* IEC 60664-3 : utilització de material de farciment o recobriment per a evitar pol·lució externa.
* IEC 60664-5 : mètode detallat per a determinar distàncies d'aïllament a l'aire i línies de fuita inferiors o iguals a 2 mm.

## Referències

* ↑ «IEC 60664-1:2007 | IEC Webstore | rural electrification, LVDC» (en anglès). https://webstore.iec.ch.+[Consulta: 28 novembre 2017].
* ↑ «[https://web.archive.org/web/20150501023556/http://www.denverpels.org/Downloads/Denver_PELS_20090915_Aldous_Insulation_Coordination.pdf Product Safety Considerations for Insulation Coordination of LowVoltage Equipment]» (en anglès). http://www.denverpels.org. Arxivat de l'original el 2015-05-01. [Consulta: 28 novembre 2017].
* ↑ «Insulation coordination for equipment within low-voltage systems - Part 1: Principles, requirements and tests | Engineering360» (en anlèsg). http://reference.globalspec.com.+[Consulta: 28 novembre 2017].

## Vegeu també

* Seguretat elèctrica.
# Casa Yvars

La casa Yvars és un edifici cantoner amb façana principal al carrer Major i lateral a la plaça Sales i Ferrer d'Ulldecona (Montsià) protegit com a bé cultural d'interès local. Consta de planta baixa, un pis i golfes. A la planta hi ha tres portes allindanades, amb finestres enreixades entre elles, la central i principal de les quals s'emmarca amb brancals i dovelles decoratives de pedra. En el primer pis hi ha alternança de finestres i balcons amb reixa de ferro i les golfes té obertures rectangulars tancades amb portelles de fusta. Hi ha un tractament decoratiu de l'arrebossat mitjançant relleus, centrat en frontons triangulars i semicirculars sobre els balcons del primer pis i en la cornisa superior, sostinguda amb permòdols decoratius; els diferents elements decoratius són motius vegetals. Aquesta decoració apareix a les dues façanes. Es manté la distribució interior original (sostres alts i estances comunicades...). Sobre la porta central de la façana principal hi ha gravada la data de 1864. L'edifici es divideix actualment en dos habitatges, contigus però independents. És possible que això ja succeís en un principi, sent ocupada una banda pels propietaris i l'altra pels masovers.

## Referències

* ↑ «Casa Yvars». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].
# Leopold Bloom

Leopold Bloom és el protagonista de la novel·la Ulisses, obra de l'autor irlandès James Joyce. Té trenta-vuit anys, treballa com a agent de publicitat i adopta el rol d'Odisseu. Com l'heroi grec de L'Odissea està absent de l'inici de la història i no apareix fins a l'episodi quart (primer episodi de la segona part). L'autor presenta Bloom amb les següents paraules:
| « | El senyor Leopold Bloom menjava amb delit els òrgans interiors de bèsties i aus. Li agradava la sopa espessa de menuts, els pedrers, de gust a nou, el cor farcit fregit, els talls de fetge arrebossats, els ous de bacallà fregides. Sobretot, li agradaven els ronyons de xai a la graella, que donaven al seu paladar un subtil sabor d'orina lleument olorosa. | » |
Nascut el 1866, Bloom és l'únic fill de Rudolf Virág (hongarès de Szombathely que va emigrar a Irlanda, es va convertir del judaisme al protestantisme, va canviar-se el nom per Rudolph Bloom i, finalment, es va suïcidar) i d'Ellen Higgins, irlandesa i protestant. Es va casar amb Marion (Molly) Tweedy el 8 d'octubre de 1888. La parella té una filla, Millicent (Milly), nascuda el 1889. Llur fill Rudolph (Rudy), nascut el desembre de 1893, va morir al cap d'onze dies. La família viu al número 7 del carrer Eccles Street de Dublín.
Ulisses es concentra especialment en Bloom i en l'odissea contemporània que emprèn travessant Dublín durant un únic dia, el 16 de juny de 1904, i els diversos tipus de gent i temes amb què es troba. Tanmateix, els episodis 1 a 3, a més del 9 i, en menor mesura, el 7, es concentren més aviant en Stephen Dedalus, que seria el Telèmac en el pla del llibre. Els aficionats joycians celebren el "Bloomsday" el 16 de juny.
Mentre va passant el dia, els pensaments de Bloom el mostren en certa manera preocupat per l'affaire entre Molly i el seu agent, Hugh 'Blazes' Boylan i, en trobar-se amb el funeral del seu amic Paddy Dignam, per la mort del seu fill Rudy. L'absència d'un fill pot ser el que el dugui a sentir simpatia per Stephen, de qui té cura cap al final del llibre (el treu d'un bordell, el porta a la seva pròpia casa i li ofereix fins i tot un lloc on estudiar i treballar). També s'hi poden llegir les seves actituds a vegades xovinistes, una certa tendència al voyeurisme i el seu infidel àlter ego epistolar, "Henry Flower". Bloom odia la violència, i la seva indiferència envers el nacionalisme el du a barallar-se amb alguns dels seus conciutadans (per exemple amb "the Citizen" en el capítol dels cíclops).

## Referències

* ↑ «Beautiful Losers». [Consulta: 23 gener 2022].
* ↑ Joyce, James. Ulises. 2a ed. Barcelona: Lumen, 1976. ISBN 84-264-1112-6.
* ↑ Bloom, Harold. El canon occidental : la escuela y los libros de todas las épocas. Barcelona: Anagrama, 1995, p. 429-430. ISBN 84-339-6684-7.
* ↑ Ulises, p. Introducció p. XXXI. ISBN 979-84-376-1725-1.
# Espelma curta neutral

Una espelma curta neutral (en anglès: Short Candlestick) és una espelma japonesa caracteritzada per un cos petit i una ombra superior i inferior encara més petites en relació al cos. Pot ser blanca o negra en funció de l'obertura i el tancament, però el rang és tant mínim que el color no és d'especial significació. Per si sola té poca significació i s'acostuma a interpretar en conjunció amb la resta d'espelmes del context en què apareix.

## Criteri de reconeixement

* . El cos és molt petit
* . Les ombres superior i inferior encara són més petites

## Explicació

El rang mínim entre màxim i mínim, i d'obertura a tancament, indica tant l'equilibri de forces entre bulls i bears, com la indecisió d'ambdós.

## Factors importants

Per si sola té poca significació; segons el context, i en conjunció amb altres espelmes, pot formar part d'un patró de continuació de tendència, o de canvi d'aquesta. Per exemple si apareix després d'una llarga tendència alcista i seguint a una espelma blanca, podria estar formant un estel vespertí baixista que anticipa un canvi de tendència d'alcista a baixista. Per contra si apareix al final d'una tendència baixista podria estar formant un estel matutí alcista.

## Bibliografia

* «Short White Candlestick». Candlesticker. [Consulta: 12 maig 2011]. (anglès)
* «Short Black Candlestick». Candlesticker. [Consulta: 12 maig 2011]. (anglès)
# Alfred Escrivà Prades

Alfred Escrivà Prades (Amposta, Montsià, 1877-1959) va ser un polític català.
Fill de Baldomer Escrivà Pujol i de la Ramona Prades Crespo, pertanyia a una família de comerciants benestants i des de 1900 va gestionar un molí arrosser amb el seu germà Ferran, que es va cremar el 1912. També va fundar amb el seu germà l'entitat bancària Escrivà Hermanos, entre 1913 i 1924 fou president del Casino d'Amposta i el 1928 fou vicepresident de l'Asociación de Industriales Arroceros del Ebro, També fou promotor, juntament amb l'arquitecte Josep Maria Franquet Martínez, de la construcció de la Casa Roig-Escrivà.
Va militar al Partit Republicà de Marcel·lí Domingo i Sanjuán, amb el que fou elegit diputat de la Diputació de Tarragona el 1915-1916 i 1917-1918 pel districte de Tortosa-Roquetes. Va formar part de les comissions de Beneficència i de Foment de la diputació i formà part de la Junta de Carreteres de la Mancomunitat de Catalunya. No fou escollit el 1919 i es va apartar de la política fins a les eleccions municipals espanyoles de 1931 que conduïren a la proclamació de la Segona República Espanyola. De 1931 a 1934 fou escollit alcalde d'Amposta pel Partit Republicà Radical Socialista (PRRSC). Fou detingut arran dels fets del sis d'octubre de 1934, i empresonat uns mesos al port de Tarragona al vaixell Manuel Arnús a instàncies de l'alcalde, Joan Palau i Miralles. Entre febrer i març de 1936 fou nomenat comissari de la Generalitat a les comarques de Tarragona (equivalent a president de la Diputació de Tarragona. En 1938 fou sotmès a un consell de guerra que fou arxivat el 1958.
Un carrer d'Amposta porta el seu nom.

## Referències

* ↑ Curto, Albert. «Escrivà i Prades, Alfred». A: Diccionari biogràfic dels diputats de la Mancomunitat de Catalunya (1914-1925). Barcelona: Diputació de Barcelona, octubre de 2019, p. 157. ISBN 9788498038897.
* ↑ Alfred Escrivà Prades Arxivat 2018-07-07 a Wayback Machine. a diputatsmancomunitat.cat
* ↑ Curto, Albert. «Escrivà i Prades, Alfred». A: Diccionari biogràfic dels diputats de la Mancomunitat de Catalunya (1914-1925). Barcelona: Diputació de Barcelona, octubre de 2019, p. 158. ISBN 9788498038897.
* ↑ Heraldo de Tortosa de 09/10/1934 (pàg. 2).
* ↑ ALFRED ESCRIVÀ (UNES BREUS NOTES BIOGRÀFIQUES)
# Jessore

Jessore és una ciutat i municipalitat de Bangladesh, capital del districte de Jessore i la upazila de Jessore. Està situada a la riba del Bhairab a 23° 10′ N, 89° 13′ E﻿ / ﻿23.167°N,89.217°E﻿ / 23.167; 89.217, i subdividida en 9 seccions i 73 mahals. La municipalitat fou establerta el 1864 i la seva superfície actual és 25,7 km². La població de la municipalitat (1991) era d'1.178.273 habitants. La població el 1872 era de 8152 habitants, el 1881 de 8495 habitants i el 1901 de 8.054. Disposa d'un aeroport (codi IATA: JSR, codi ICAO: VGJR).
El seu antic nom era Kasba però el 1789 va agafar formalment el nom de Jessore, que fins aleshores era el del districte, derivat de Yasohara, una ciutat construïda a Iswaripur al districte de Khulna que va portar aquest nom que vol dir "Privà de la Glòria" perquè va privar de la glòria a Gaur. Purana, Kasba, Bagchhar, Sankarpur, i Chanchra van quedar dins els límits municipals. A Chanchra hi havia la seu de l'important zamindari de Chanchra Raj.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# A Capela

A Capela és un municipi de la província de la Corunya a Galícia. Pertany a la comarca d'O Eume. Limita amb els municipis de Cabanas, Fene i Neda.

## Demografia

Evolució demogràfica :
| 1900 | 1930 | 1950 | 1981 | 2004 |
| 3.960 | 4.333 | 4.792 | 3.244 | 1.526 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

* Caaveiro (San Boulo)
* Cabalar (Santa María)
* A Capela (Santiago)

## Galeria d'imatges

* Monestir de San Xoán de Caaveiro
* Vista des del Monestir de Fragas do Eume
# Casa a Auvers

Casa a Auvers (House at Auvers en anglès) és una obra de Van Gogh (1890) exposada al The Phillips Collection. Van Gogh usà la tècnica de pintura a l'oli per elaborar aquesta obra. Van Gogh pintà també diverses cases d'Auvers.

## Notes

* ↑ Algunes fonts canvien el títol a Wheat Field at Auvers with White House (Camp de blat amb una casa blanca a Auvers, en català).

## Referències

* ↑ «Collection of The Phillips Collection». Van Gogh Gallery. Arxivat de l'original el 2016-04-28. [Consulta: 20 abril 2016].
* 1 2 3 4 «Van Gogh, Casa de Auvers, 1890». Galerias de Arte Barcelona.
* 1 2 «Vincent van Gogh». Artsy.
* ↑ «Wheat field at Auvers». Pinterest.com.
* ↑ País, Ediciones El «'Casas en Auvers' de Van Gogh» (en castellà). EL PAÍS, 23-06-2007.

## Enllaços externs

* House at Auvers Arxivat 2018-10-01 a Wayback Machine. (anglès)
# Las Cabanas (Òlt)

Las Cabanas (en francès Lascabanes) és un antic municipi francès, situat al departament de l'Òlt i a la regió d'Occitània.
El 2018 es va fusionar amb els municipis veïns de Sent Çaprian i Sent Laurenç de l'Òrmia per a formar el municipi de Sent Çaprian, las Cabanas e Sent Laurenç.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 161 | 198 | 173 | 161 | 157 | 167 | 182 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Marc Espitalié | |
| 2008- | Bernard Vignals | |

## Referències

* ↑ «Toponímia occitana», 2009. Arxivat de l'original el 2012-03-11. [Consulta: 26 octubre 2010].